Seg tsekla timawit ɣer tira nettemlili-d aṭas n wuguren; acku tasekla timawit wer ilugan (Ur tesɛi ara asigez i tt-yerzan), tesɛa aṭas n yiferdisen d igejdanen am useqdec n tfekka d useḍru aya d ayen ur zmiren ara ad ten-id-sbeggnen di tira. Timawit d tira d sin iberdan ur yettemyaɛzalen ara di tidet yella wacu i ten-yiferqen (yal yiwen seg-sen s tmenzayin-is), akken daɣen yella d acu ten-yezdin (di sin d iberdan n taywalt i yesseqdac umdan yis-sen yessenfalay taɣerma-nsen).